מיקסוזאורוס

מיקסוזאורוס (שם מדעי: Mixosaurus; מילולית: "לטאה מעורבת") הוא סוג של זוחל ימי נכחד מסדרת האיכתיוזאורים שחי בתור הטריאס. במראהו הוא היה נראה כצורת מעבר בין איכתיוזאורים נחשיים כמו הסימבוספונדילוס לבין אחרים שהזכירו דולפין בצורתם כמו האיכתיוזאורוס. הוא היה קרוב בעיקר לסוג פלרודון (Phalarodon).

המיקסוזאורוס היה מהנפוצים שבאיכתיוזאורים שנמצאו בתור הטריאס, ומאובנים שלו התגלו בסין, טימור ואינדונזיה, ברחבי אירופה עד סבאלברד ואף בקנדה, אלסקה ונבאדה שבאמריקה הצפונית. שלושה מיני מיקסוזאורוס נמצאו, הראשון שבהם התגלה ב-1887. הוא היה קטן ממדים יחסית, באורך 1–2 מטר והיה בעל סנפיר גבי קטן, זנב ארוך ורחב וארבע גפיים דמויי משוטים, איתם ריחף במים. הוא היה בעל ראש וגב קדמי שהיה גבוה יותר מאחורי הגוף והזנב. לסתותיו היו צרות ונועדו לתפיסת דגים מהירים וחלקלקים.

ראו גם 
ברקודזאורוס - סוג קרוב.

קישורים חיצוניים

בעלי חיים שתוארו ב-1887
טקסונים שתוארו בידי גאורג באוור
איכתיוזאוריה
בעלי חיים שחיו בטריאס תיכון באסיה
בעלי חיים שחיו בטריאס תיכון באירופה
בעלי חיים שחיו בטריאס עליון באסיה
בעלי חיים שחיו בטריאס תיכון באמריקה הצפונית
בעלי חיים שחיו בטריאס עליון באמריקה הצפונית
טקסונים שהתפתחו בטריאס תיכון